Svjetski kup u biatlonu 2017/2018.
Svjetski kup u biatlonu 2017/18. je bilo 41. po redu takmičenje biatlonaca za Svjetski kup u biatlonu u organizaciji Međunarodnog biatlonskog saveza (IBU). Vrhunac takmičenja bile su Zimske olimpijske igre u južnokorejskom Pyeongchangu. Rezultati sa ZOI 2018. neće se bodovati za plasman u Svjetskom kupu. Titule pobjednika Svjetskog kupa branio je Francuz Martin Fourcade, a kod žena Njemica Laura Dahlmeier. Za vrednovanje i pravo učestvovanja korišteni su rezultati IBU kupa 2016/17. U muškoj konkurenciji pobjedio je po sedmi put Martin Fourcade, nakon pobjeda u sezonama 2011/12, 2012/13, 2013/14, 2014/15, 2015/16 i 2016/17, čime je postao biatlonac sa najviše ukupnih pobjeda. U ženskoj je konkurenciji po treći put, nakon sezona 2010/11. i 2013/14. pobijedila Finkinja Kaisa Mäkäräinen.